Na osnovu člana 7. stav 1. i člana 37. Zakona o sprečavanju zlostavljanja na radu i u vezi sa radom ( " Službeni glasnik RS " , br. 36/10 ) i čl. 4. i 5. Pravilnika o pravilima ponašanja poslodavaca i zaposlenih u vezi sa prevencijom i zaštitom od zlostavljanja ( „ Službeni glasnik RS ” , broj 62/10 ) , poslodavac Gari D.O.O. iz Novog Sada , ul. Limanska br. 7 , zaposlenog / drugo radno angažovano lice Katarinu Radić , Novi Sad , Bulevar oslobođenja 72 , Obaveštava o zabrani vršenja zlostavljanja i seksualnog uznemiravanja na radu i zloupotrebe prava na zaštitu od takvog ponašanja .
Zakonom je zabranjeno i sankcionisano vršenje zlostavljanja na radu i u vezi sa radom ( u daljem tekstu : zlostavljanje ) , seksualno uznemiravanje , kao i zloupotreba prava na zaštitu od takvog ponašanja .
Zabrana zlostavljanja i seksualnog uznemiravanja odnosi se i na poslodavca , odnosno odgovorno lice kod poslodavca .
Zlostavljanjem se smatra svako aktivno ili pasivno ponašanje prema zaposlenom ili drugom radno angažovanom licu ( u daljem tekstu : zaposleni ) ili grupi zaposlenih kod poslodavca koje se ponavlja , a koje za cilj ima ili predstavlja povredu dostojanstva , ugleda , ličnog i profesionalnog integriteta , zdravlja , položaja zaposlenog i koje izaziva strah ili stvara neprijateljsko , ponižavajuće ili uvredljivo okruženje , pogoršava uslove rada ili dovodi do toga da se zaposleni izoluje ili navede da na sopstvenu inicijativu raskine radni odnos ili otkaže ugovor o radu ili drugi ugovor , kao i podsticanje na takvo ponašanje .
Seksualnim uznemiravanjem se smatra svako verbalno , neverbalno ili fizičko ponašanje koje ima za cilj ili predstavlja povredu dostojanstva zaposlenog u sferi polnog života , a koje izaziva strah ili stvara neprijateljsko , ponižavajuće ili uvredljivo okruženje .
Zloupotrebu prava na zaštitu od zlostavljanja , odnosno seksualnog uznemiravanja čini zaposleni koji je svestan ili je morao biti svestan da ne postoje osnovani razlozi za pokretanje postupka za zaštitu od zlostavljanja , odnosno seksualnog uznemiravanja , a pokrene ili inicira pokretanje tog postupka sa ciljem da za sebe ili drugog pribavi materijalnu ili nematerijalnu korist ili da nanese štetu drugom licu .
Zaštita od zlostavljanja i seksualnog uznemiravanja ostvaruje se kod poslodavca : u postupku posredovanja i u postupku utvrđivanja odgovornosti za nepoštovanje radne discipline , odnosno povredu radne obaveze , kao i pred nadležnim sudom .
Zaposleni koji smatra ili sumnja da je izložen zlostavljanju ili seksualnom uznemiravanju , pre obraćanja sudu , treba da se obrati nadležnom licu ili licima kod poslodavca za zaštitu od takvog ponašanja , a zaposleni koji smatra da je izložen zlostavljanju ili seksualnom uznemiravanju od samog poslodavca , može da se neposredno obrati sudu za zaštitu od takvog ponašanja ;
Poslodavac će učiniti dostupnim podatke o licima ovlašćenim za pokretanje postupka za zaštitu od zlostavljanja , licu kome se podnosi zahtev za zaštitu od zlostavljanja i drugim licima koja se mogu uključiti u postupak zaštite od zlostavljanja , tako što će iste objaviti na oglasnoj tabli ;
Ne smatra se zlostavljanjem , niti se može pokretati postupak za zaštitu od zlostavljanja : u slučaju kršenja prava propisanih drugim zakonima kojima je i obezbeđena zaštita tih prava ( protiv pojedinačnog akta poslodavca kojim se odlučuje o pravima , obavezama i odgovornostima zaposlenih ; u slučaju uskraćivanja i onemogućavanja prava kao što je pravo na zaradu , dnevni , nedeljni i godišnji odmor i dr. ; u slučaju diskriminatorskog ponašanja po bilo kom osnovu diskriminacije , koje je zabranjeno i sankcionisano posebnim zakonom i dr ) ; da se ne smatraju zlostavljanjem ni : radna disciplina koja je u funkciji bolje organizacije posla ; preduzete aktivnosti koje su opravdane za ostvarivanje bezbednosti i zdravlja na radu i povremene razlike u mišljenjima , problemi i konflikti u vezi sa obavljanjem poslova i radnih zadataka , osim ako nemaju za cilj da povrede ili namerno uvrede zaposlenog , kao i druga ponašanja koja se ne mogu smatrati zlostavljanjem u skladu sa Zakonom o sprečavanju zlostavljanja na radu ;
Prava , obaveze i odgovornosti zaposlenog i poslodavca u vezi sa prevencijom i zaštitom od zlostavljanja propisani su Zakonom o sprečavanju zlostavljanja na radu i Pravilnikom o pravilima ponašanja poslodavaca i zaposlenih u vezi sa prevencijom i zaštitom od zlostavljanja , koji su objavljeni u „ Službenom glasniku Republike Srbije ” .
Izjavljujem da mi je ovo obaveštenje dostavljeno dana 18. 04. 2023. i da sam upoznat sa njegovom sadržinom ___________________________________________ . ( potpis zaposlenog )
Ovo obaveštenje sačinjava se u dva primerka od kojih jedan zadržava poslodavac a drugi predaje zaposlenom .